
ANUNŢ
Universitatea Națională de Arte din Bucureşti organizează concurs pentru ocuparea postului unic vacant de execuție tehnician tr.I  (metal) din cadrul Personal Ajutător Departament Ceramică-Sticlă-Metal, Specializarea Metal, studii medii. Angajarea se  va face pe perioadă nedeterminată, 40h/ săptamână, cu o perioadă de probă de maxim 90 zile calendaristice. În cazul în care candidatul admis la concurs este pensionar, contractul se va încheia pe durată determinată (1 an).

A. Pentru participarea la concurs, candidaţii trebuie să îndeplinească următoarele condiţii generale şi condiţii specifice:

1. Condiţii generale de participare la concurs, conform legislației în vigoare, sunt:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
  c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  d) are o stare de sănătate corespunzătoare postului pentru care candidează, înscrierea la concurs fiind condiționată de prezentarea certificatului medical eliberat de către medicul specialist de medicina muncii, în baza avizului medical emis de către medicul specialist psihiatru și a adeverinței medicale eliberate de către medicul de familie;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
  g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).




B.  Condiţii specifice de participare la concurs sunt, conform specificaţiei Fişei Postului:

· studii medii atestate cu diplomă de absolvire a  bacalaureatului; 
· curs de calificare profesională absolvit cu diplomă în calificarea: tehnici transpunere metal;
· vechime minimă  în muncă 7 ani, 
· vechime minimă  în domeniul postului  5 ani.

Probele de Concurs constau în:
1. Probă practică: subiectele se stabilesc pe baza bibliografiei și tematicii de concurs, 
· data şi ora desfăşurării: 26.10.2026, ora 11:00;
· locul desfăşurării: Universitatea Națională de Arte din Bucureşti, str Calea Griviței , nr 28, sect. 1, București,
2. Interviu: interviu structurat
· data şi ora desfăşurării: 30.10.2026, ora 11:00;
· locul desfăşurării: Universitatea Națională de Arte din Bucureşti, str Calea Griviței , nr 28, sect. 1, București,

Probele sunt eliminatorii, punctajul minim obţinut la fiecare probă fiind de 50 de puncte. Persoanele care nu au obținut punctajul minim, nu au dreptul să se prezinte la proba următoare.
C. Tematica:

1. Obligațiile lucrătorilor privind securitatea și sănătatea în muncă;
1. Codul muncii – răspunderea disciplinară ( art 247 – art 252 ).
1. Cerințe minime aplicabile în utilizarea uneltelor, sculelor şi aparaturilor utilizate într-un atelier de transpunere metal
1. Organizarea apărării împotriva incendiilor

D. Bibliografie:

1. Hojbotă, Bogdan Severin - Bijuteriile şi giuvaierurile. Abordare tehnologică, estetică şi sociologică, Editura UNArte, 2011
1. Mihailciuc, Alexandra, Gabriel, Sylvain – Arta feroneriei, Editura 
Fundaţia Pro Patrimonio, 2017
1. Regulamentul de organizare sefuncționare al universității;
1. Legea nr.319/2006 a securității și sănătății în muncă ( actualizată ); 
1. Legea nr. 53/2003, cu modificările și completările ulterioare – Codul muncii.
1. Legea 307/2006 privind apărarea împotriva incendiilor
1. Hotărârea Nr. 1146/2006 privind cerințele minime de securitate și sănătate pentru utilizarea în munca de către lucrători a echipamentelor de muncă

E. Componenţa dosarului de concurs:
1. Opis;
2. Cerere de înscriere la concurs;
3. Copia actului de identitate sau orice alt document care atestă identitatea, potrivit legii, după caz;
4. În cazul în care candidatul şi-a schimbat numele, copii după documente care atestă schimbarea numelui - certificat de căsătorie sau dovada schimbării numelui;
5. Copiile documentelor care să ateste nivelul studiilor şi ale altor acte care atestă efectuarea unor specializări, copiile documentelor care atestă îndeplinirea condiţiilor specifice. Diplomele universitare (licenţă, master, studii aprofundate) vor fi însoţite de foile matricole / suplimentele la diplomă; 
6. Carnetul de muncă, sau după caz, adeverințele care atestă vechimea în muncă, în meserie și / sau în specialitatea studiilor (Modelul orientativ al adeverinței menționate la alin. (1) lit. e) este prevăzut în anexa nr.3 din HG nr.1336/2022;
7. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
8. Certificatul medical eliberat de către medicul specialist de medicina muncii, în baza avizului medical emis de către medicul specialist psihiatru şi a adeverinţei medicale eliberate de către medicul de familie; certificat medical aprobat prin art. 2 al Ordinului ME și MS nr. 4060/1502/2024 din 27.03.2024;
9. Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
10. Curriculum vitae semnat şi datat model comun european;
11. Alte documente relevante pentru desfăşurarea concursului;
12. Declarație de consimțământ pentru prelucrarea datelor cu caracter personal.
13. Recomandare de la un loc de muncă anterior.
Actele prevăzute la pct. 3,4, 5 și 6 vor fi prezentate şi în original, în vederea verificării conformităţii copiilor cu acestea.


G. Date de contact:
Dosarele de concurs se vor depune în perioada 05.10.2026-16.10.2026,  la   Direcţia Resurse Umane,  parter, str G-ral C-tin Budișteanu, nr 19, sector 1, București. Ultima zi de depunere a dosarelor este data de 16.10.2026, ora 12.00.
Persoana de contact: Moise Nicoleta - telefon: 021-3127284, e-mail: resurseumane@unarte.org
  Formularele  se află pe site-ul Direcției de Resurse Umane-Social a UNARTE Resurse umane | Universitatea Națională de Arte București (unarte.org). 
H. Calendarul concursului:

	Nr. crt.
	Activităţi
	Data

	1.
	Publicarea anunţului
	02.10.2026

	2.
	Depunerea dosarelor de concurs ale candidaţilor la Direcţia Resurse Umane şi verificarea documentelor din dosar
	05.10.2026-16.10.2026 (de luni până joi între orele 0900-1530, vineri între orele 0900-1330. În data de 16.10.2026 până la ora 12.00.

	3.
	Selecţia dosarelor de către membrii comisiei de concurs
	19.10.2026

	4.
	Afişarea rezultatelor selecţiei dosarelor
	20.10.2026

	5.
	Depunerea contestaţiilor privind rezultatele selecţiei dosarelor
	21.10.2026

	6.
	Afişarea rezultatului soluţionării contestaţiilor
	22.10.2026

	7.
	Susţinerea probei practice 
	26.10.2026

	8.
	Afişarea rezultatului probei practice
	27.10.2026

	9.
	Depunerea contestaţiilor privind rezultatele probei scrise
	28.10.2026

	10.
	Afişarea rezultatului soluţionării contestaţiilor
	29.10.2026

	11.
	Susţinerea interviului
	30.10.2026

	12.
	Comunicarea rezultatelor după susţinerea interviului
	02.11.2026

	13.
	Depunerea contestaţiilor privind rezultatul interviului
	03.11.2026

	14.
	Afişarea rezultatului soluţionării contestaţiilor
	04.11.2026

	15.
	Afişarea rezultatului final al concursului
	04.11.2026



I.Atribuțiile specifice postului (conform fișei postului):
· Asigură buna funcționare a activității tehnologice  în laboratorul transpuneri metal, ordinea și curățenia,  conform sarcinilor atribuite de directorul de departament;
· Supraveghează și contribuie la desfășurarea activităților tehnologice și administrative din cadrul departamentului;  
· Participă la alegerea și întreținerea  sculelor si materialelor potrivite desfășurării activităților de transpunere;
· Participă la întregul flux tehnologic al activităților de transpunere din cadrul departamentului, specializarea metal, conform proiectelor aprobate de profesorii conducători de an;
· Asigură sprijin în aprovizionarea atelierului cu scule si materiale necesare desfășurării activităților de transpunere metal;
· Participă și colaborează cu profesorii conducători de an la coordonarea etapelor de transpunere în material finit, conform tehnologiilor specifice, în laboratorul de transpunere metal;
· Răspunde de buna funcționare a activității de transpunere în material finit a proiectelor studenților și a altor lucrări de specialitate în folosul universității;
· Alături de cadrele didactice stabileşte lista de materiale necesare funcţionării laboratorului;
· Răspunde de păstrarea ordinii, curăţeniei în laboratoarele de transpunere;
· Participă și colaborează cu restul personalului tehnic din departament în realizarea unor lucrări ce aduc beneficii departamentului și universității; 
· Prezinta directorului de departament eventualele probleme întâmpinate și nerezolvate, cerând sprijin în soluționarea lor;
· Contribuie activ cu toate cunoştinţele tehnice pe care le deţine la procesul de educaţie, mai exact la partea de execuţie a machetelor sau lucrărilor finale din metal ale studenţilor, sub îndrumarea profesorului coordonator;
· Verificarea periodică a utilajelor și sculelor utilizate în atelierul de transpunere metal, cu efectuare de probe specifice în vederea bunei funcționări în siguranță;
· Execută lucrările de întreținere a uneltelor, sculelor şi utilajelor din dotarea atelierului Metal;
· Utilizează eficient şi corect resursele şi echipamentele din dotare;
· Daca este posibil şi de competenţa sa, remediază în cel mai scurt timp defecțiunile care apar;
· Anunță în timp util necesarul de piese pentru întreținerea în stare de funcţionare a sculelor şi uneltelor folosite în transpunerea în metal şi anunță eventualele defecțiuni având grijă să fie remediate.

Director  Resurse Umane-Social,
Ivaşcu Florentina


UNArte este o instituție certificată SR EN ISO 9001:2015 și IQNet.		

